b'\n_START_ARTICLE_\nMrzila\xc4\x8dka skupina\n_START_PARAGRAPH_\nMrzila\xc4\x8dka skupina (eng. hate group) organizirana je skupina ili pokret ljudi koji iskazuju ili pozivaju na mr\xc5\xbenju ili nasilje protiv odre\xc4\x91ene rasne, etni\xc4\x8dke, politi\xc4\x8dke, vjerske, spolne, seksualno orijentirane ili bilo koje druge dru\xc5\xa1tvene skupine. Mrzila\xc4\x8dka skupina obi\xc4\x8dno podr\xc5\xbeava agitaciju protiv druge skupine ili pojedinih osoba. Nasilje nad objektom mr\xc5\xbenje obi\xc4\x8dno prolazi kroz odre\xc4\x91ene stadije razvoja gdje verbalno nasilje se pretvara u fizi\xc4\x8dko nasilje u kojem je krajnji cilj uni\xc5\xa1tavanje objekta mr\xc5\xbenje.\n_START_SECTION_\nUtjecaj interneta na daljnji razvoj mrzila\xc4\x8dkih skupina\n_START_PARAGRAPH_\nMrzila\xc4\x8dke skupine su obi\xc4\x8dno pojedina\xc4\x8dno vrbovali nove \xc4\x8dlanove i \xc5\xa1irile svoju propagandu preko letaka i pamfleta. Za razliku na tradicionalnih metoda, internet omogu\xc4\x87ava vrbovanje i regrutiranje preko cijelog svijeta a \xc4\x8dlanovi mogu me\xc4\x91usobno razgovarati u stvarnom vremenu bez obzira gdje se nalazili. Internet je u stvari postao katalizator za mnoge mrzila\xc4\x8dke i ekstremisti\xc4\x8dke grupe, jer kroz ovaj medij imaju takore\xc4\x87i neiscrpan izvor za nove \xc4\x8dlanove, osobito mla\xc4\x91e osobe. The Internet has been a boon for hate groups in terms of promotion, recruitment and expanding their base to include younger audiences. Mrzila\xc4\x8dke skupine na internetu ne moraju biti dio neke tradicionalne frakcije kao na primjer Ku Klux Klan._NEWLINE_ \xe2\x80\x9eRick Eaton, znanstvenik Centra Wiesenthal u Los Angelesu, pokazuje neke od oko 14 tisu\xc4\x87a internetskih sajtova mr\xc5\xbenje, koji obuhva\xc4\x87aju sve kontinente, sve rasne predrasude i etni\xc4\x8dka neprijateljstva. .\xe2\x80\x9d_NEWLINE_Eaton ka\xc5\xbee kako Internet omogu\xc4\x87uje vrlo laganu diseminaciju materijala mr\xc5\xbenje: "S Internetom, se ovakve poruke \xc5\xa1ire i prenose poput zaraze: jedan jedini video snimak, koji postavi neka mrzila\xc4\x8dka skupina ili teroristi\xc4\x8dka organizacija, reciklira se za kratko vrijeme na stotinama drugih websajtova."_NEWLINE_Rabin Abraham Cooper, dekan Centra Wiesenthal, ka\xc5\xbee kako al-Awakijeva izjava poti\xc4\x8de i druge da ubiju: "Dobivate opravdanje za mr\xc5\xbenju. Gotovo poput navijanja za mr\xc5\xbenju koju je osje\xc4\x87ao taj \xc4\x8dovjek u Teksasu \xe2\x80\xa6 kao da mu govorite: samo idi, zna\xc5\xa1 \xc5\xa1to treba \xc4\x8diniti", dodaje rabin Cooper, koji ka\xc5\xbee kako radikali koriste Internet za promicanje klime mr\xc5\xbenje, ra\xc4\x8dunaju\xc4\x87i na druge da djeluju u skladu s tim._NEWLINE_Pojavom Facebooka i drugih internetskih dru\xc5\xa1tvenih mre\xc5\xbea, mrzila\xc4\x8dke skupine dobile su izvrsnu platformu gdje mogu s lako\xc4\x87om stvoriti internetske stranice i s lako\xc4\x87om regurutirati \xc4\x8dlanove te \xc5\xa1iriti svoju propagandu. Bilo tko mo\xc5\xbee otvoriti i stvoriti na primjer svoju Facebook skupinu i pozvati one koje prate tu grupu da napi\xc5\xa1u svoje komentare, mogu lako postaviti slike,video zapise, i aktivno sudjeluju u debati na stranicama grupe \xc4\x8diji su \xc4\x8dlan. Kako bi postali \xc4\x8dlan neke skupine na Facebooku, suradnik mora imati svoj vlastiti korisni\xc4\x8dki ra\xc4\x8dun na Facebooku i postaviti oznaku svi\xc4\x91a mi se (eng. "like") kako bi se uklju\xc4\x8dili i bili sudionik neke grupe. Zbog lako\xc4\x87e rada u Facebook okru\xc5\xbeju, za neke mrzila\xc4\x8dke skupine ovo jedini razlog za\xc5\xa1to uop\xc4\x87e i postoje. Facebook je preuzeo neke mjere oko suzbijanja mrzila\xc4\x8dkih skupina u njihovom okru\xc5\xbeju nakon nagomilavanja pritu\xc5\xbebi pojedinih utjecajnih zajednica i skupina. Uvedene su mjere u svezi ugovornih obaveza za nove suradnike i grupe, a uvedene su i neke nove mjere kako se tretiranju reklamacije. Ove nove mjere nisu bitno suzbile broj mrzila\xc4\x8dkih skupina.\n_START_SECTION_\nPsihologija mrzila\xc4\x8dkih skupina\n_START_PARAGRAPH_\nMotivacija za mrzila\xc4\x8dki sukob izme\xc4\x91u skupina dolazi od tzv. ljubavi odnosno tolerancije unutar skupine (eng. in-group love), te \xc5\xbeeljom da se pozitivno doprinosi unutar skupine kojoj neka osoba pripada, u odnosu na mr\xc5\xbenju prema vanjskoj skupini kojoj se ide nanositi \xc5\xa1teta ili zlo. Pojedinci i skupine vi\xc5\xa1e su motivirane s "unutarskupinske ljubavi\' nego s "vanjskoskupinskom mr\xc5\xbenjom", iako obje motivacije mogu unaprijediti ugled neke skupine. Unutarskupinska ljubav je izri\xc4\x8dito va\xc5\xbena kada neka skupina nije u konkurenciji s nekom drugom skupinom. Ovo naginjanje prema kooperativnom pona\xc5\xa1anju nagovje\xc5\xa1tava da me\xc4\x91uskupinski sukobi mogu opasti ako \xc4\x8dlanovi skupine posvete vi\xc5\xa1e energije prema pozitivnim unutarskupinskim pobolj\xc5\xa1anjima nego da posvete energiju u suparni\xc5\xa1tvu s vanjskom skupinom.'